ΓΡΑΠΤΗ ΕΡΩΤΗΣΗ E-0546/01

υποβολή: Christa Randzio-Plath (PSE) προς την Επιτροπή

(27 Φεβρουαρίου 2001)

Θέμα: Συνθήκες εργασίας των εργατριών ανθοκομίας ανθών στην Αφρική και τη Λατινική Αμερική

1. Στην ΕΕ εισάγονται κυρίως δρεπτά άνθη από την Αφρική και τη Λατινική Αμερική. Ποιες δυνατότητες διαβλέπει η Ευρωπαϊκή Ένωση ώστε να βελτιώσει τις συνθήκεςγείας, τις οικολογικές, κοινωνικές και τις εργασιακές συνθήκες από απόψεως δικαίου των εργατριών ανθοκομίας και οι οποίες εργάζονται σε χώρες παραγωγής ανθέων στην Αφρική και τη Λατινική Αμερική·

2. Τι πράττει η Ευρωπαϊκή Ένωση, ώστε να θέσει σε εφαρμογή την απαγόρευση ζιζανιοκτόνων που ισχύει ήδη στην Ευρώπη και στις εν λόγω χώρες, και πωςποστηρίζει η Ευρωπαϊκή Ένωση το πρόγραμμα Flower-Label της Διεθνούς Οργάνωσης για τα Ανθρώπινα Δικαιώματα FIAN;

Απάντηση του κ. Patten Εξ ονόματος της Επιτροπής

(11 Μαΐου 2001)

1. Το 1998, ήδη με την ευκαιρία της ανανέωσης του συστήματος γενικευμένων προτιμήσεων (ΣΓΠ), η Επιτροπή είχε προτείνει να εισαχθεί ένας μηχανισμός προώθησης της τήρησης των κοινωνικών και περιβαλλοντικών κανόνων όσον αφορά τις χώρες των Άνδεων και της Κεντρικής Αμερικής, όπου περιλαμβάνεται κυρίως ο τομέας αυτών των προϊόντων. Δυστυχώς, το Συμβούλιο δεν έκρινε σκόπιμο να εγκρίνει την πρόταση της Επιτροπής, παρά τηνποστήριξη ορισμένων κρατών μελών.

Ωστόσο, η Επιτροπή εξακολουθεί να ενδιαφέρεται για την πραγματικότητα που αντιμετωπίζουν οι γυναίκες και οι άνδρες της Αφρικής και της Λατινικής Αμερικής στις συνθήκες εργασίας τους, ιδίως στην παραγωγή ανθέων και γενικότερα στη γεωργία και βιομηχανία. Το ΣΓΠ και οι συμφωνίες του Κοτονού συμβάλλουν εκ των πραγμάτων σε κάποια βελτίωση, η οποία όμως δεν είναι δυνατόν να εκτιμηθεί επί του παρόντος.

2. Η έγκριση των ζιζανιοκτόνων στην Κοινότητα διέπεται σήμερα από την οδηγία 91/414/ΕΟΚ της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων(1) και από την οδηγία 98/8/ΕΚ του Ευρωπαϊκού Κοινοβουλίου και του Συμβουλίου της 16ης Φεβρουαρίου 1998, για τη διάθεση βιοκτόνων στην αγορά(2). Εξάλλου, οι οδηγίες 76/769/ΕΟΚ of 27ης Ιουλίου 1976(3) και 79/117/ΕΟΚ της 21ης Δεκεμβρίου 1978(4) του Συμβουλίου προβλέπουν, αντίστοιχα, την απαγόρευση ή τον περιορισμό της εμπορίας και χρησιμοποίησης μέσα στην Κοινότητα ορισμένων βιοκτόνων και φυτοπροστατευτικών προϊόντων. Οι αποφάσεις στα πλαίσια αυτών των οδηγιών δεν ισχύουν για τα εξαγόμενα προϊόντα.

Το 1989, εγκρίθηκαν δύο εθελοντικές διαδικασίες πληροφόρησης σχετικά με τις χώρες εισαγωγής (κυρίως αναπτυσσόμενες χώρες) σε διεθνές επίπεδο, στο πλαίσιο των κατευθυντήριων γραμμών του Λονδίνου για την ανταλλαγή πληροφοριών σχετικά με τα χημικά προϊόντα στις διεθνείς συναλλαγές και του Διεθνούς Κώδικα Συμπεριφοράς για τη διανομή και χρησιμοποίηση των ζιζανιοκτόνων. Μετά την έκδοση το 1992 του κανονισμού (ΕΟΚ) αριθ. 2455/92 του Συμβουλίου της 23ης Ιουλίου 1992 για τις εξαγωγές και εισαγωγές ορισμένων επικίνδυνων χημικών ουσιών(5), οι δύο αυτές διαδικασίες, γνωστές ως κοινοποίηση εξαγωγής και διαδικασία συναίνεσης μετά από ενημέρωση (ΣΜΕ), είναιποχρεωτικές για τους εξαγωγείς της Κοινότητας. Η πρώτη διαδικασία καλύπτει 39 ομάδες ουσιών (που ανέρχονται συνολικά σε 200 περίπου ουσίες), ενώ η δεύτερη εφαρμόζεται σήμερα σε 32 χημικές ουσίες από τις οποίες οι 26 είναι ζιζανιοκτόνα.

Το 1998, η Κοινότητα, μαζί με άλλες 70 χώρες,πέγραψε τη σύμβαση του Ρότερνταμ, η οποία θα καταστήσει τις δύο ανωτέρω διαδικασίεςποχρεωτικές σε γενικό επίπεδο, μετά την έναρξη ισχύος της σύμβασης, αφού επικυρωθεί από 50 χώρες.

Περισσότερες πληροφορίες όσον αφορά τις διαδικασίες και τους καταλόγους των σχετικών χημικών ουσιώνπάρχουν στην ιστοσελίδα της σύμβασης (http://www.pic.int/) ή στην ιστοσελίδα της Επιτροπής (http://europa.eu.int/comm/environment/chemicals/index.htm). Το 2001, η Επιτροπή προτίθεται να γνωστοποιήσει στην προσωρινή γραμματεία της σύμβασης του Ρότερνταμ ορισμένα επιπλέον ζιζανιοκτόνα τα οποία περιορίστηκαν πρόσφατα μέσα στην Κοινότητα για να περιληφθούν ενδεχομένως στη διαδικασία ΣΜΕ.

Επίσης εντός του 2001, η Επιτροπή προτίθεται να προτείνει σχέδιο απόφασης για την κύρωση της σύμβασης του Ρότερνταμ, μαζί με πρόταση τροποποίησης του κανονισμού (ΕΟΚ) αριθ. 2455/92 προκειμένου να προσαρμοσθεί στις διατάξεις της σύμβασης. Η Επιτροπή μελετά επίσης την περίπτωση να περιληφθεί στην πρόταση τροποποίησης μία διάταξη η οποία θα απαγορεύει την εξαγωγή ορισμένων χημικών ουσιών που απαγορεύονται ήδη μέσα στην Κοινότητα, όπως είναι, για παράδειγμα, οι ουσίες που προκαλούν μεγαλύτερη ανησυχία.

Τέλος, κατά τους επόμενους μήνες η Επιτροπή θα προτείνει σχέδιο απόφασης για τηνπογραφή της σύμβασης της Στοκχόλμης σχετικά με τους ανθεκτικούς οργανικούς ρύπους (POPs) η οποία θα οργανώσει σε γενικό επίπεδο την απαγόρευση ή τον περιορισμό της παραγωγής ή/και της χρησιμοποίησης 12 POPs, οκτώ από τους οποίους είναι ζιζανιοκτόνα που έχουν ήδη απαγορευθεί στην Κοινότητα.

Όσον αφορά τη στήριξη που θα μπορούσε να παράσχει η Κοινότητα σε ένα σήμα του τύπου που προωθεί ο οικολογικός οργανισμός FoodFirst Information and Action Network (FIAN), το γενικό και ιδιαίτερα πολύπλοκο θέμα των κάθε είδους σημάτων μελετάται στα πλαίσια της Επιτροπής.

(1) ΕΕ L 230 της 19.8.1991.

(2) ΕΕ L 123 της 29.4.1998.

(3) ΕΕ L 262 της 27.9.1976.

(4) ΕΕ L 33 της 8.2.1979.

(5) ΕΕ L 251 της 29.8.1992.